**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 19. pants, 24. pants un 25. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 10. jūnijā stājās spēkā Covid-19 infekcijas izplatības seku pārvarēšanas likums. Tā izskatīšanas gaitā Saeimā pēc Budžeta un finanšu (nodokļu) komisijas priekšlikuma[[1]](#footnote-1) likumprojekts tika papildināts ar 19.pantu, kas paredz nodrošināt jaunā speciālista pabalstu personām, kuras gada laikā pirms ārkārtējās situācijas ir beigušas mācības augstskolā vai koledžā, kur ir ieguvušas augstāko izglītību un ir ieguvušas bezdarbnieka statusu ārkārtējās situācijas laikā vai trīs mēnešu laikā pēc tās beigām. Tiesības uz jaunā speciālista pabalstu ir arī gadījumos, ja kopējais apdrošināšanas (darba) stāžs ir mazāks par vienu gadu un par bezdarbnieku pēdējo 16 mēnešu periodā pirms bezdarbnieka statusa iegūšanas dienas iemaksas bezdarba gadījumam ir veiktas mazāk nekā 12 mēnešus vai nav veiktas vispār. Jaunā speciālista pabalstu izmaksā pirmos divus mēnešus 500 *euro* apmērā, trešajā un ceturtajā mēnesī 375 *euro* apmērā. Pabalstu izmaksā līdz brīdim, kad persona zaudē bezdarbnieka statusu, bet ne ilgāk par četriem mēnešiem un ne ilgāk kā līdz 2020.gada 31.decembrim.Projekts paredz veikt apropriācijas izmaiņas, nepārsniedzot 6 597 401 *euro*, budžeta 74. resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem” samazinot apropriāciju un attiecīgi palielinot apropriāciju Labklājības ministrijas pamatbudžeta programmai 99.00.00 “Līdzekļu neparedzētiem gadījumiem izlietojums”, lai nodrošinātu jaunā speciālista pabalsta izmaksas un Valsts sociālās apdrošināšanas aģentūras informācijas sistēmas SAIS funkcionalitāti.Atbilstoši Covid-19 infekcijas izplatības seku pārvarēšanas likuma 25. pantam, finanšu ministram ir tiesības veikt iepriekš minētās apropriācijas izmaiņas, ja ir pieņemts attiecīgs Ministru kabineta lēmums un Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas izmaiņām. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Izglītības un zinātnes ministrija. |
| 4. | Cita informācija | Jaunā speciālista pabalsta piešķiršanu un izmaksu nodrošinās Valsts sociālās apdrošināšanas aģentūra (turpmāk – VSAA).Lai saņemtu datus par to, ka personas, kas pieteicās uz šo atbalstu, gada laikā pirms ārkārtējās situācijas ir beigušas mācības augstskolā vai koledžā un ir ieguvušas augstāko izglītību, notiks šāda datu apmaiņa:* VSAA nosūtīs Izglītības un zinātnes ministrijai oficiālo informācijas pieprasījumu ar ierobežotas pieejamības statusu par personām, kas ir pieteikušās uz jaunā speciālista pabalstu, norādot personas vārdu, uzvārdu un personas kodu;
* Izglītības un zinātnes ministrija par šīm personām izgūs datus no Valsts izglītības informācijas sistēmas (turpmāk- VIIS) par to, vai ir izsniegts augstākās izglītības diploms noteiktajā laika posmā un sniegs atbildi VSAA par to, vai persona ir/ nav ieguvusi diplomu par augstāko izglītību likumā paredzētajā posmā.

Tā kā VIIS ir informācija par Latvijas augstskolu izsniegtiem diplomiem un nav informācijas par ārvalstīs iegūtiem diplomiem, tad attiecībā uz personām, kas ir ieguvušas augstāko izglītību ārvalstīs, VSAA pieprasīs, lai persona uzrāda akadēmiski atzītu ārvalstīs iegūto izglītības dokumentu (Ārvalstīs iegūtu izglītības dokumentu ekspertīze ir maksas pakalpojums atbilstoši Ministru kabineta 2018. gada 11. decembra noteikumiem Nr. 778 “Nodibinājuma "Akadēmiskās informācijas centrs" maksas pakalpojumu cenrādis””. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras gada laikā pirms ārkārtējās situācijas izsludināšanas ir beigušas mācības augstskolā vai koledžā, kur ir ieguvušas augstāko izglītību un ir ieguvušas bezdarbnieka statusu ārkārtējās situācijas laikā vai trīs mēnešu laikā pēc tās beigām. |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām.  |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 6 597 401 | 0 | 0 | 0 | 0 | 0 |
| 2.1. valsts pamatbudžets | 0 | 6 597 401 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -6 597 401 | 0 | 0 | 0 | 0 | 0 |
| 3.1. valsts pamatbudžets | 0 | -6 597 401 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 6 597 401 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Izglītības un zinātnes ministrijas datiem periodā no 01.05.2019. līdz 30.04.2020. Latvijas augstskolu izglītības diplomu, bija ieguvušas 12 152 personas.Labklājības ministrija pieņem, ka jaunā speciālista pabalstam galvenokārt varētu pieteikties gados jaunākās augstskolu izglītības diplomu saņēmušās personas, t.i., vecumā līdz 29 gadiem. No bakalaura vai koledžas līmeņa studiju absolventiem apmēram 66,5% būtu vecumā līdz 29 gadiem, to piemēro kopskaitam, t.i., 8 081 absolvents (12 152 x 66,5%).Pēc Izglītības un zinātnes ministrijas informācijas lielāka daļa (ap 80% no pēdējo kursu studējošiem) parasti jau strādā. Tā kā nav iespējams noteikt, cik ilgi studējošais ir nodarbināts, t.i., cik kvalificētos jau esošajiem pabalstiem, Labklājības ministrijas pieņēmums – jaunā speciālista pabalstam pieteiktos 30% no absolventiem. Papildus veikts pieņēmums, ka 10% no absolventiem, kas šobrīd strādājoši, vienojoties ar darba devēju, pārtrauktu darba attiecības, lai arī pieteiktos jaunā speciālista pabalstam. Līdz ar to kopā no absolventiem Latvijā jaunā speciālista pabalstam varētu pieteikties 3 233 personas (8 081x30% + 8 081x10%). Ņemts vērā pieņēmums, ka jaunā speciālista pabalstam arī pieteiktos 500 personas, kas izglītību ieguvušas ārvalstu augstskolās (pēc Izglītības un zinātnes ministrijas informācijas).Līdz ar to provizoriskais jaunā speciālista pabalsta saņēmēju skaits varētu sasniegt 3 733 personas (3 233 personas + 500 personas) vidēji mēnesī.Vidējais pabalsta apmērs – 437,50 *euro* (pirmos divus mēnešus 500, otros divus – 375 *euro*)*.* Papildus nepieciešamais finansējums jaunā speciālista pabalsta izmaksai: 3 733 personas vidēji mēnesī x 437,50 *euro* x 4 mēneši = **6 532 750** *euro*  (izdevumi sociāla rakstura maksājumiem un kompensācijām).Savukārt, lai VSAA nodrošinātu likumprojekta normu ieviešanu un nodrošinātu jaunā speciālista pabalstu izmaksu, nepieciešamas izmaiņas VSAA informācijas sistēmā SAIS, kā rezultātā nepieciešami papildu līdzekļi: 137 cilvēkdienas x 471,90 *euro* c/d = **64 651** *euro,* veicot noapaļošanu līdz pilniem *euro* (izdevumipamatkapitāla veidošanai).Līdz ar to VSAA informācijas sistēmas SAIS funkcionalitātes nodrošināšanai nepieciešams papildu finansējums 64 651 *euro*.Kopējā likumprojekta finansiālā ietekme uz valsts budžetu 2020.gadā un papildus nepieciešamais finansējums ir 6 597 401 *euro*.Ņemot vērā, ka uz jaunā speciālista pabalsta sākuma izmaksāšanas brīdi nav iespējams precīzi prognozēt faktiskos izdevumus, Labklājības ministrija finansējumu prasīs pa daļām, sākotnēji pieprasot plānotos izdevumus 2 mēnešiem, kas indikatīvi plānoti 3 733 000 *euro* apmērā (3 733 personas x 500 *euro* x 2 mēneši). Savukārt, atlikušo finansējumu Labklājības ministrija pieprasīs atbilstoši nepieciešamībai. Par finansējumu, kas piešķirts, bet netiks izlietots minētajam mērķim, Labklājības ministrija iesniegs Finanšu ministrijā (turpmāk – FM) priekšlikumu grozījumiem FM rīkojumā, paredzot finansējuma samazinājumu.Vienlaikus Labklājības ministrija iesniegs pieprasījumu par līdzekļu pārdali Valsts sociālās apdrošināšanas aģentūras informācijas sistēmas SAIS funkcionalitātes nodrošināšanai 64 651 *euro* apmērā.Minētā pabalsta izmaksas nodrošinās VSAA. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Labklājības ministre R.Petraviča

Salmane 67021556

Irena.Salmane@lm.gov.lv

1. Budžeta un finanšu (nodokļu) komisijas 2020.gada 4.jūnija sēde [↑](#footnote-ref-1)